มีตุ่มเล็กๆขึ้นที่ข้าวทวารเวลาถ่ายก็เจ็บกดดูก็เจ็บคืออะไรคะ
สวัสดีค่ะ ตุ่มที่บริเวณทวารหนัก ถ่ายแล้วเจ็บ อาจเกิดจาก-ริดสีดวงทวารหนัก เป็นสาเหตุที่พบได้บ่อยที่สุด-ฝีที่ก้น-มีการได้รับบาดเจ็บของไส้ตรงหรือบริเวณทวารหนักริดสีดวงทวาร เป็นโรคที่เกิดจากการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก หรือถ้ายังเป็นไม่รุนแรงมากอาจจะมีติ่งยื่นออกมาเวลาเบ่งอุจจาระเท่านั้น ริดสีดวงทวารหนักอาจจะมีอาการปวด เจ็บ หรือคันบริเวณทวารหนัก ถ่ายลำบาก หรือถ่ายอุจจาระมีเลือดสดปนออกมาได้โดยปัจจัยที่ทำให้เกิดริดสีดวงทวารเช่น การนั่งเบ่งอุจจาระเป็นเวลานาน ประวัติท้องเสียเรื้อรังหรือท้องผูกเรื้อรัง น้ำหนักเกิน รับประทานที่มีกากใยน้อย ดื่มน้ำน้อย จึงควรหลีกเลี่ยงปัจจัยดังกล่าวแนะนำไปพบแพทย์ซักครั้งเพื่อให้ได้การวินิจฉัยที่แน่นอนประเมินความรุนแรงก่อน ถ้าแพทย์บอกว่ายังไม่จำเป็นต้องผ่าตัด ก็สามารถปรับพฤติกรรมและติดตามอาการไปได้ แต่ถ้าเลือดออกมากจนซีด อ่อนเพลีย ควรรีบไปพบแพทย์ทันที